በማንቼስተር ከተፈጸመው የሽብር ጥቃት ጋር የተያያዙ መረጃዎች ማፈትለካቸው ብሪታኒያን አስቆጥቷል
የማንቼስተር የሽብር ጥቃትን የሚያሳዩ ፎቶግራፎች በኒውዮርክ ታይምስ ጋዜጣ መውጣታቸውን ተከትሎ የብሪታኒያ ባለስልጣናት ቁጣቸውን ገልጸዋል።፡፡በብሪታኒያ ማንቼስተር ከተማ የ22 ሰዎችን ህይወት የቀጠፈውን አደጋ የተመለከቱ የፖሊስ ምርመራ ፍንጮች በጋዜጣው መውጣታቸው፥ በአሜሪካ እና በብሪታኒያ መካከል መረጃ የመጋራት ግንኙነትን በተመለከተ ሚስጥራዊነቱ ላይ ጥያቄ እያስነሳ ይገኛል፡፡ምርመራውን የሚያካሂደው ቡድን ለብሄራዊ የጸረ-ሽብር ተቋም ያጋራ ሲሆን ፥ተቋሙ ደግሞ ብሪታኒያን ጨምሮ አሜሪካ፣ አውስትራሊያ፣ ካናዳ እና ኒውዚላንድ ባላቸው የጸረ-ሽብር ስምምነት መሰረት መረጃዎቹን አጋርቷል፡፡ይህ በሆነ በጥቂት ጊዜያት ውስጥ መረጃው በኒውዮርክ ታይምስ ላይ ታትሞ ወጥቷል።በኒውዮርክ ታይምስ የወጣው ዘገባ ብሪታኒያ የጥቃቱን ፈጻሚ ሳልማን አብዲ መሆኑን ፍንጭ ማግኘቷን ይገልጻል፡፡የብሪታኒያ የሀገር ውስጥ ሚኒስትር አምበር ሩድ ድርጊቱ “እንዳስቆጣቸው“ ገልጸዋል።ሚኒስትሯ ድረጊቱ ከብሪታኒያ ፍላጎት ውጪ የተደረገ መሆኑን ጠቅሰው፥ ዋሽንግተን እንዳትደግመው አስጠንቅቀዋል።የሀገሪቱ ፖሊስ የማንቼስተር ጥቃትን በተመለከተ መረጃዎችን፥ ለአሜሪካ የደህንነት ተቋማት ላለማጋራት መወሰኑም ብሪታኒያ በድርጊቱ መቆጣቷን ያሳያል ተብሏል፡፡የብሪታኒያ ጠቅላይ ሚኒስትር ትሬዛ ሜይ በቤልጀም በሚካሄደው የሰሜን አትላንቲክ ጦር ቃል ኪዳን ድርጅት (ኔቶ) ስብሰባ ላይ ከፕሬዚዳንት ዶናልድ ትራምፕ ጋር ይህንኑ አስመልከቶ እንደሚነጋገሩ ጠቅሰዋል።ጠቅላይ ሚኒስትሯ ብሪታኒያ ለአሜሪካ የምታጋራቸውን የደህንነት መረጃዎች ዋሽንግተን፥ “በሚስጥር መጠበቅ" እንዳለባት ለትራምፕ እነግራቸዋለሁም ብለዋል። -(ኤፍ.ቢ.ሲ፡፡ 